মহম্মদ আতাউল গণি ওসমানী
মুহাম্মদ আতাউল গণি ওসমানী, যিনি জেনারেল এম. এ. জি. ওসমানী নামে অধিক পরিচিত (১ সেপ্টেম্বর ১৯১৮ - ১৬ ফেব্রুয়ারি ১৯৮৪), বাংলাদেশের মুক্তিযুদ্ধের সময় মুক্তিবাহিনী ও সেনাবাহিনীর প্রধান সেনাপতি ছিলেন।
ইবরাহীম তশ্না
নাম শাহ মোহাম্মদ ইবরাহীম আলী, ‘তশ্না’ উপাধিতে ব্যাপক পরিচিত, তাঁর বংশ-পরিচয় ‘ফারুকী’ নামে । ১২৮৯ হিজরি মোতাবেক ১৮৭২ খ্রিস্টাব্দে সিলেটের কানাইঘাট উপজেলার বাটইআইল গ্রামের ঐতিহ্যবাহী এক মুসলিম পরিবারে তাঁর জন্ম । «সিলেটের একশত একজন, গ্রুপ ক্যাপ্টেন (অব) ফজলুর রহমান» পিতা কাদরিয়া তরিকার প্রখ্যাত পীর মাওলানা শাহ্ আবদুর রহমান কাদরী এবং বড় ভাই ‘বাংলার তোতা’-খ্যাত মাওলানা ইসমাঈল আলম ছিলেন বাঙলাভাষী উর্দু কবিদের মধ্যে অন্যতম । «তশ্না সংকলন, সরওয়ার ফারুকী»
ইবরাহীম তশ্না-র পূর্বপুরুষ শাহ তকিউদ্দীন (রাহঃ) ছিলেন সিলেট-বিজয়ী কিংবদন্তি হযরত শাহজালাল (রাহঃ)-এর অন্যতম সফর-সঙ্গী এবং পবিত্র মক্কানগরী হতে আগত কোরাইশ বংশোদ্ভূত, তকিউদ্দীনের মাজার দক্ষিণ সুরমা উপজেলার জালালপুরের শেখপাড়ায় অবস্থিত ।